Мира Лохвицка
Спящият лебед

Превод от руски: Ана Александрова, —

chitanka.info

Звънят тръстиките зелени.

Животът ми е в този звън,

а лебедът сред тях стаен е —

духът приспан в тревожен сън.

Там кораби в далечината

светулкат… шир жадуват те.

А тих е заливът. Тъгата

в зеления си гнет расте.

Но звук ли в кротост съкровена

се плъзне с шепот прозвънял,

от сън душата ми нетленна

се буди като лебед бял.

И упоена с дъх на буря —

с вълните — болна е и тя.

Тя — огледало на лазура,

обозначаващ вечността.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.